MSZP-kongresszus: Bajnai nem enged a kiadáscsökkentésbõl
Az FH információi szerint a kormányfõ arról is beszélt: a költségvetési hiány "elengedése" jó gyógymód Németországnak, de halálos lehet Magyarországnak. Szili lemondott a házelnöki posztról.
Az FH információi szerint a kormányfõ arról is beszélt: a költségvetési hiány "elengedése" jó gyógymód Németországnak, de halálos lehet Magyarországnak. "Ne menjen patikusnak, aki nem tud különbséget tenni hashajtó és hasfogó között" - mondta Bajnai Gordon. A miniszterelnök hozzátette: a válságnak még nincs vége és a válságkezelésnek sem, nincs még túl a nehezén a kormány. Bajnai Gordon úgy fogalmazott: válság van és nem választás, így a költségvetésnek is a válságra kell válaszolnia, nem a választásokra. A kormányfõ szerint a Horn-kormány is szembenézett a válsággal, és azt a kormányt is az MSZP támogatta, ezért szerinte "felelõsségbõl 2:0 a baloldalnak, a választók látják, hogy melyik pártra számíthatnak a bajban."
A kormányfõ beszélt a Magyar Gárda feloszlatásáról is: szerinte a bíróság ítélete fontos lépés, de nem elég: a szélsõségeseket politikai-közéleti karanténba kell zárni. Bajnai Gordon szerint a szélsõségesek azért erõsödtek meg, mert létezõ problémákra gyalázatosan leegyszerûsítõ válaszokat adtak. Magyarországon rendnek kell lennie, a tyúklopás is bûn, ami ellen joggal várja az állam védelmét minden polgár - fogalmazott a kormányfõ. Az FH Információi szerint Bajnai Gordon ismertette roma integrációs programját is. Eszerint a többségnek kötelessége támogatni az elesetteket, ugyanakkor a hátrányos helyzetûeknek is be kell betartani az együttélés szabályait, mindenkinek dolgoznia kell, aki képes, illetve mindent meg kell tenni, hogy ne örökítsék át gyerekeikre a hátrányaikat. Bajnai Gordon szerint ezek az igazi válaszok a roma kérdésre, nem pedig azok "amivel neonácik házalnak országszerte."
Szili lemond a házelnöki posztról
Szili Katalin az MSZP kongresszusáról távozóban újságíróknak is bejelentette, hogy az Országgyûlés szeptember 14-i, elsõ õszi ülésén lemond a házelnöki tisztségrõl és a jövõben a baloldal megújításáért fog dolgozni.Kérdésre válaszolva Szili Katalin elmondta: nem vállal semmilyen tisztséget az MSZP-n belül, ahogyan miniszterelnök-jelöltséget sem vállalna, és nem csak az MSZP, hanem az egész baloldal megújításáért kíván dolgozni.
Lendvai öt új taggal bõvítené az ovb-t
Botka László, Ficsor Ádám, Molnár Csaba, Burány Sándor, Boldvai László - ezekkel a nevekkel egészítenék ki az MSZP országos választási bizottságának (ovb) listáját. Ez derül ki abból a vágott hangfelvételbõl, amely az MSZP szombati kongresszusán készült, és az MSZP sajtófõnöke bocsátott a sajtó rendelkezésére.Az ovb bõvítésérõl az Országos Választmány (OV) dönt késõbb, de a megállapodás szerint azok az ovb-tagok, akiknek kormányzati tisztségük is van, és fontos napi szervezési feladatokat vállalnak, a költségvetés elfogadása után lemondanak a kabinetben viselt posztjukról. A cél az, hogy a kiegészített ovb képes legyen több generációt, illetve társadalmi csoportot megszólítani - mondta Lendvai Ildikó a szocialisták szombati kongresszusán.
Az MSZP elnöke szerint azoknak az érdekeit kell képviselni, akik a munkájukból vagy a nyugdíjukból közepesen vagy annál is nehezebben élnek meg - mondta. Vissza kell térni a válaszókhoz - fogalmazott. Elég volt az elõrehozott választások emlegetésébõl - folytatta a pártelnök - nem tûrhetõ tovább, hogy a szocialistákat szimbolizáló szegfû alatt egyes párttagok az elõrehozott voksoláért gyûjtenek aláírásokat. Tegyen így, aki akar, de inkább naranccsal toborozzon - fogalmazott Lendvai Ildikó.
Lendvai: Az MSZP nem hasad
Lendvai Ildikó pártelnök szerint az MSZP szombati rendkívüli kongresszusának eredménye, hogy az MSZP nem hasad, nem veszett össze saját magával és nem bocsátkozott személyi háborúkba.A szocialista politikus a kongresszust követõen újságíróknak elmondta: személyi kérdésekrõl nem esett szó. Bár szombaton megalakult a párt országos választási bizottsága (ovb), de a testületet az Országos Választmány (OV) egy késõbbi idõpontban - legkésõbb augusztus 29-én - kibõvíti várhatóan öt új emberrel: Botka Lászlóval, Boldvai Lászlóval, Burány Sándorral, Ficsor Ádámmal és Molnár Csabával. A testületnek a párt alapszabálya szerint tagja a pártelnök, az elnökhelyettesek, az alelnökök, a pártigazgató, a frakcióvezetõ és az OV elnöke. Lendvai Ildikó elmondta: a 2010-es költségvetés parlamenti elfogadása után az ovb azon tagjai, akik "különösen nagy adminisztratív, szervezési feladatokat" vállalnak, lemondanak esetleges kormányzati tisztségükrõl. A pártelnök azt is elmondta: az elfogadott kongresszusi határozat szerint a költségvetés elfogadása után újabb kongresszust kell tartani, ahol módosíthatják az alapszabályt és így egy harmadik kongresszuson elnökségi tisztújítást lehet végrehajtani. Lendvai Ildikó hangsúlyozta: a kongresszus rögzítette, hogy szigorú, fegyelmezett, takarékos költségvetést fogad el a frakció az Országgyûlésben 2010-re, mert a válságkezelésnek még nincs vége. Ezen kívül a kongresszus megerõsítette és véglegesítette, hogy támogatja a kormány válságkezelõ programját, és ez a kérdés nem "nyitható újra."
A kongresszus emellett leszögezte: senki hallani sem akar többé az elõrehozott választásokról a párton belül - mondta Lendvai. A kongresszusi határozat több konkrét intézkedést is említ, amit az MSZP szeretne elérni: így az ápolási díj munkaviszonnyá alakítását, 100 roma telep felszámolásának megindítását roma közmunkások munkába állításával és roma mentorokkal, a szociális krízisalap forrásainak bõvítését (aki tehetõs, ajánlhassa fel a családi pótlékot a krízisalapnak), településõrség felállítását és banki magatartáskódex elkészítését. Szili Katalin házelnöki posztról való lemondásával kapcsolatban Lendvai elmondta: utódját a Házszabály szerint az MSZP frakció adja, de errõl még nem volt szó, mint ahogyan az sem dõlt még el, hogy Szili Katalin tagja lesz-e az ovb-nek.
Munkáspárti tüntetõk az MSZP kongresszusán
A demonstrálók két óriás-molinót feszítettek ki a park fõbejáratával szemben. Az egyiken ez áll: "Ide vezetett 20 év álbaloldali politikája", a másikon pedig ez áll: "árulók=rendszerváltók=tõkés kizsákmányolók."
Lendvai Ildikó pártelnök az elnökség pénteki ülését követõen hangsúlyozta: a szombati kongresszuson a párt csak értékel, és feladatot határoz meg, személyi kérdésekben egyedül az ovb felállítása lesz napirenden. Korábban ugyanakkor az elnökségen belül és például a párt budapesti vezetésében is felmerült, hogy az európai parlamenti választások kudarca miatt új pártvezetést kellene választani már szombaton, azonban erre végül nem kerül sor. A szombaton megválasztandó ovb-nek - a párt alapszabálya szerint - tagja az elnök, az alelnökök, az elnökhelyettesek, a pártigazgató, a frakcióvezetõ és az Országos Választmány elnöke. Az elnökség pénteki kompromisszumos megállapodása értelmében ezt a testületet bõvítik ki 5-6 új emberrel, akiket ugyanakkor hivatalosan nem neveztek meg.
A Független Hírügynökség korábban úgy értesült, hogy Botka László, Szeged polgármestere, Hagyó Miklós fõpolgármester-helyettes, Ficsor Ádám titokminiszter és Molnár Csaba kancelláriaminiszter kerülhetnek be az ovb-be. A bõvítésrõl és a testület felállításáról a szombati kongresszusnak szavaznia kell. Amennyiben megválasztják az ovb-t, akkor ez a testület változatlan összetételben végzi a munkáját a 2010-es választásokig. Ugyanakkor a határozati javaslat szerint szombaton egy újabb kongresszus összehívásáról is döntenek a küldöttek. Ez várhatóan november végén, december elején lenne, és döntene a miniszterelnök-jelölt személyérõl, a választási programról és az országos listáról is, valamint módosítaná az alapszabályt az elnökségi tisztújítás értelmében. Ez utóbbira azért van szükség, mert jelenleg csak alulról jövõ teljes tisztújításra van lehetõség a párton belül. A második kongresszuson elfogadott módosítással azonban össze lehet hívni a "lehetõ legrövidebb idõn belülre" egy harmadik kongresszust is, ahol megtörténhet az elnökség és a párt országos tisztségviselõinek tisztújítása. Az elnökség pénteki megállapodása értelmében a tisztújítás után a kormányzati tisztséget is viselõ ovb-tagok lemondanak a kabinetben betöltött pozíciójukról.
A szombati kongresszusnak fõ feladata az elmúlt hét év kormányzásának értékelése , illetve a jelenlegi válságkezelõ-kormányzáshoz való viszony megerõsítése lesz. Az elõbbivel kapcsolatban a Lendvai Ildikó pénteken elmondta: az MSZP eddig akkor volt sikeres a választásokon, ha egyszerre képviselte az ország modernizációját és a hagyományos baloldali választócsoportok képviseletét is. Lendvai Ildikó szerint ugyanakkor mára ennek a két feladatnak az egysége megbomlott, ugyanis a választóbázis napi érdekeit nem tudta garantálni az MSZP. A kormánnyal kapcsolatban a pártelnök leszögezte: az MSZP töretlenül és a ciklus végéig támogatja a kormányt a válságkezelésben, ugyanakkor bizonyos kérdésekben erõsebb, kezdeményezõ szerepet akar magának. Három konkrét területen - a szociális biztonság, a közbiztonság erõsítése és az elit arányos közteherviselése - konkrét javaslatokat is terjeszt a párt a kormány és a frakció elé. A kongresszuson három perselyt is felállítanak, ahová a küldöttek önkéntes felajánlásait várják a Kríziskezelõ Alapba.
MSZP